Diari Oficial de la Generalitat Valenciana


Sumari del DOGV 406, del 18-07-1986 (1986/806767)

ORDRE de 15 de juny de 1986, de la Consellena d'Agricultura i Pesca, per la qual són fixats els períodes hàbils de caça i són establertes les vedes especials per a la campanya 1986-1987 a la Comunitat Autònoma Valènciana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   406

Data del DOGV
:   18-07-1986

Secció del DOGV
:   ALTRES DISPOSICIONS

Número del document
:   1986/806767


Data del document
:   15-06-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 de juny de 1986, de la Conselleria d'Agricultura i Pesca, per la qual són establerts els períodes hàbils de caça i són establertes les vedes especials per a la campanya 1986-1987 a la Comunitat Autònoma Valenciana.  
Per tal de fer complir el que disposa la Llei de Caça de 4 d'abril de 1970 i el Reglament per a l'aplicació d'aquesta de 25 de març de 1971, articles 23 i 25, respectivament, cal assenyalar les limitacions i èpoques hàbils de caça que amb aquest efecte hauran de regir durant la campanya 1986-1987.   
En atenció d'aquests motius, a proposta de la Direcció General de la Producció Agrària,   
ORDENE  
Article primer  
Períodes hàbils: Els períodes hàbils de caça a la temporada pròxima, inclosos els dies indicats, seran els següents:   
Caça menor en general: Des del dia 12 d'octubre fins al dia 6 de gener. I hom podrà caçar en tota classe de terrenys només els dijous, dissabtes i festius de caràcter nacional i provincial.   
A més d'altres espècies que són relacionades en apartats successius, queden incloses en aquest grup de caça menor les següents: esquirol serrà (Sciurus vulgaris), esquirol mediterrani (Atlantoxerus getulus), perdiu roja (Alectoris rufa), guatla (Coturnix coturnix), faisà (Phasianus colchicus), Sisó (Otis tetrax), alcaravà (Burhinus oedicnemus), becada (Scolopax rusticola), Xurra (Pterocles orientalis), ganga (Pterocles alchata), xixella (Columba oenas), Colom roquer (Columba livia), merla (Turdus merula), gaig (garrulus glandarius), gralla (Corvus frugilegus), corb (Corvus corax),llebre (Repus capensis).   
Conill (Oryctolagus cuniculus) amb gossos i sense armes: A mès del que s'estableix per a la caça menor en general, hom podrà caçar-ne amb l'ajuda de gossos però sense armes de foc des del dia 1 de setembre fins a l'11 d'octubre, els dijous, dissabtes i festius de caràcter nacional i provincial en tota classe de terrenys.   
Mitja veda: Aquest apartat comprén les espècies següents: tórtora (Streptopelia Turtur), Colom salvatge o tudó (Columba palumbus), garsa blanca (Pica pica), gralla (Corvus monedula) i cornella (Corvus corone) A més del període hàbil establert per a la caça menor en general, podran ser caçades aquestes espècies des del 15 al 31 d'agost els dijous, dissabtes i festius de caràcter nacional i provincial en tota classe de terrenys, i solament des de postes fixes i sense gossos. Queda prohibit de transitar fora de les postes amb les armes desenfundades, fent excepció dels casos previstos en l'article 6é.   
Aus aquàtiques: Dins aquest grup d'aus, les espècies la caça de les quals està autoritzada són les següents: oca vulgar (Anser anser), ànec coll-verd (Anas platyrhynchos), ascle (Anas strepera), piuló (Anas penelope), cua de jonc (Anas acuta), bragat (Anas clypeata), xarxet (Anas crecca), roncadell (Anas querquedula), sivert (Netta rufina), boix (Dythya ferina), morell capellut (Aythya fuligula), morell de mar (Melanitta nigra), serreta monyuda (Mergus serrator), fotja (Fulia atra), polla d'aigua (Gallinula chloropus), rascló (Rallus acuaticus), gavina (Larus ridibundus), gavina fosca (Larus fuscus), gavià argentat (Larus argentatus), Tifort (Tringa totanus), becut (Numenias arquata), bequeruda (Gallinago gallinago), bequet (Lymocryptes mínima), fusell (Pluvialis apricaria), jodia (Vanellus vanellus).   
Hom estableix per a les distintes províncies els períodes hàbils següents amb les limitacions que s'hi detallen:   
Província de Castelló:   
En tota classe de terrenys cinegètics, des del 12 d'octubre fins a l'últim diumenge de febrer, dia 23, només els dijous, dissables i festius de caràcter nacional i provincial. A partir del tancament del període hàbil per a la caça menor en general, dia 6 de gener, les aus aquàtiques només podran ser caçades a llacunes, embassaments, albuferes, terenys pantanosos i zones marítimo-terrestres.   
Província de València:   
En tota classe de terrenys cinegètics de la zona est de les carreteres nacionals 340 (Barcelona-València) i 332 (València-Alacant), des de l'entrada d'aquestes a la província de València fins a Oliva i carretera comarcal 3.318 (Oliva-Pego) fins al límit de la província, el període hàbil de caça per a les aus aquàtiques serà el comprés entre el dia 28 de setembre (últim diumenge del mes) i l'últim diumenge de febrer, dia 22.   
Els dies hàbils de caça en aquesta zona seran els següents: entre el dia 28 de setembre i el 16 de novembre els dijous, dissabtes i diumenges i entre el 17 de novembre i el 18 de gener els dissabtes, diumenges i festius; entre el 19 i el 25 de gener tots els dies de la setmana; i des del 26 de gener al 23 de febrer, només els diumenges.   
Excepte en cas d'acord entre els titulars dels vedats privats de caça d'aus aquàtiques confrontants d'aquesta zona costera, no es podrà caçar en una franja de 200 metres d'amplària, estesa 100 m. a l'interior del vedat i els altres 100 m. a l'altre costat del perímetre exterior d'aquest, amb independència que aquesta segona meitat de la franja de protecció comprenga terrenys d'altre vedat privat de caça o terrenys d'aprofitament cinegètic comú.   
Les tirades d'aus aquàtiques organitzades als vedats privats de caça hauran de programar-se en un calendari de tirades, que haurà de ser aprovat per la Direcció Territorial de la Conselleria d'Agricultura i Pesca.   
A l'oest de la zona costera descrita anteriorment, la caça d'aus aquàtiques s'ajustarà als períodes i dies de caça hàbils esblerts per a la caça menor en general.   
Província d'Alacant:   
En tota classe de terrenys cinegètics, des del dia 12 d'octubre fins al segon diumenge de febrer, dia 8, els dijous, dissabtes i festins de caràcter nacional i provincial. A partir del tancament del període hàbil per a la caça menor en general, el 6 de gener, les aus aquàtiques només podran ser caçades a llacunes,embassaments, albuferes, terrenys pantanosos i zones marítimo-terrestres.   
Excepte en cas d'acord entre els titulars dels vedats privats de caça d'aus aquàtiques confontants, no es podrà caçar en una franja de 200 metres d'amplària dels vedats de caça d'aus aquàtiques, estesa 100 m. a l'interior del Vedat y els altres 100 m . a l'altre costat del perímetre exterior, amb independència que aquesta segona meitat de la franja de protecció comprenga terrenys d'altre vedat privat de caça o terrenys d'aprofitament comú.   
Les tirades organitzades a les aus aquàtiques als vedats privats de caça hauran de ser programades en un calendari de tirades, que haurà de ser aprovat per la Direcció Territorial de la Conselleria d'Agricultura i Pesca.   
Normes i Limitacions Comunes a les tres Províncies.   
La caça d'aus aquàtiques és permesa des de dues hores abans de l'eixida del sòl fins a dues hores després del crepuscle i està autoritzada des de postes fixes, amb o sense l'auxili de cimbells o reclams, tant naturals com artificials, i des d'embarcacions a rems o a vela. Queda prohibit de caçar des d'embarcacions a motor.   
Estornells, Tords: Des del dia 12 d'octubre fins al primer diumenge de febrer, dia 1, els dijous, dissabtes i festius de caràcter nacional i provincial en tota classe de terrenys.   
A partir del tancament del període hàbil per a la caça menor en general, el 6 de gener, només podran caçar-ne des de postes fixes i amb l'auxili per a la recollida de les peces de gossos lligats, i queda prohibit de circular per la forest amb les armes desenfundades i els gossos solts. En aquest apartat queden incloses les aus següents: estornell (Sturnus vulgaris), estornell negra (Sturnus unicolor), tord (Turdus philomelos), tord burell (Turdus pilaris), tord ala-roig (Turdus iliacus), tordanxa (Turdis viscivorus).   
Perdiu amb Reclam.   
Províncies de Castelló i València: Del primer diumenge de febrer, dia 1, al primer diumenge de març, dia 1, els dijous, dissables i festius de caràcter nacional i provincial.   
Província d'Alacant: Zona Alta, des del segon diumenge de febrer, dia 8, fins al tercer diumenge de març, dia 15; i Zona Baixa, des del segon diumenge de gener, dia 11, fins a l'últim diumenge de febrer, dia 22.   
La Zona Alta la comprenen els termes municipals d'Agres, Alcosser, Alcoleja, Alcoi, Alfafara, Almudaina, l'Alqueria d'Asnar, Balones, Banyeres, Benasau, Beneixama, Beniardà, Beniarrés, Benigembla, Benifallim, Benifato, Benilloba, Benillup, Benimantell, Benimarfull, Benimassot, Biar, Bolulla, el Camp de Mirra, la Canyada de Biar, Castalla, Castell de Castells, Cocentaina, Confrides, Quatretondeta, Elda, Fageca, Famorca, Galanes, Gorga, el Castell de Guadalest, Ibi, Xixona, l'Orxa, Millena, Murla, Muro del Comtat, Onil, Orba, Parcent; Penàguila, Petrer, Planes de la Baronia, les Salines, Sax, Sella, Tàrbena, Tibi, Tollos, la Torre de les Maçanes, Alcalà de la Jovada, Ebo, la Vall de Gallinera, la Vall de Laguar i Villena.   
La Zona Baixa comprén els altres municipis de la província.   
Normes i Limitacions Comuns a les tres Províncies.   
Horari de caça: Des de l'eixida fins a la posta del sòl, prenent de l'almanac les hores de l'eixida i de l'ocàs del sòl; número máxim d'exemplars per caçador i dia tres; distància entre postes: mil metres mínima; limitació d'espai: només és permesa la caça de la perdiu amb reclam als vedats de caça; distància al límit cinegètic més pròxim: cinc-cents metres, excepte en cas d'acord entre els titulars; prohibicions: Hom recorda que queda prohibit de caçar amb reclam de perdiu femella o amb qualsevol artefacte que el substituesca.   
Mamífers depredadors: Des del 12 d'octubre fins al 6 de gener, els dijous, dissabtes i festius de caràcter nacional i provincial en tota classe de terrenys cinegètics. Aquest grup comprén les espècies següents: rabosa (Vulpes vulpes), geneta (Genetta, genetta), turó (Putorius putorius), marta (Martes martes), fagina (Martes foina), teixó (Meles meles), mostela (Mustela nivalis).   
Quan serà considerat necessari de controlar l'excés de població d'aquests mamífers depredadors en benefici de la ramaderia o de la caça, les Direccions Territorials de la Conselleria d'Agricultura i Pesca, podran autoritzar les províncies respectives per a la caça d'aquests mitjançant batudas especials i la captura amb llaços, ceps i trampas durant l'època de veda, salvaguardant, en cas de batudas, l'època de nidificació i cria de les altres espècies de la fauna existent.   
Porc senglar (Sus scrofa): Des del 12 d'octubre fins al tercer diumenge de febrer, dia 15, en tota classe de terrenys cinegètics. Durant el període i dies de veda per a la caça menor en general, als terrenys cinegètics d'aprofitament comú i en els vedats privats de caça menor els caçadors només podran dur com a munició per a aquesta classe de caça la bala.   
Amb la finalitat d'evitar els danys greus que aquesta espècie pot produir en l'agricultura i en la caça, les Direccions Territorials de la Conselleria d'Agricultura i Pesca, prèvies les comprovacions i els informes que consideren pertinents, podran autoritzar la caça del porc senglar mitjançant batudes o ganxos i la caça mitjançant llaços, ceps i paranys durant tot l'any, amb les garanties necessàries de protecció a les al tres espècies de la fauna, que seran accentuades en l'època de nidificació i cria. Així mateix, el control de porc senglar per raó de danys a l'agricultura podrà ser realitzat mitjançant postes nocturnes, que seran autoritzades, amb la sol·licitud prèvia dels interessats, per les Direccions Territorials de la Conselleria d'Agricultura i Pesca. Tant en les batudes com en les postes nocturnes els caçadors només podran dur bala com a munició. La carn obtinguda en època de veda no podrà ser objecte de venda o comerç.   
Cérvol (Cerrus elaphus) i daina (Dama dama): Des del 12 d'octubre fins al tercer diumenge de febrer, dia 15.   
Cabra salvatge (Capra Pyrenaica) i mufló (ovis musimon): Des del segon diumenge de setembre, dia 14, fins al primer diumenge de desembre, dia 7.   
Article segon  
Modalitats tradicionals de caça: Les Direccions Territorials de la Conselleria d'Agricultura i Pesca podran autoritzar les modalitats tradicionals de caça que tot seguit es citen, amb les condicions que són detallades:  
A) La captura en viu de les espècies fringíl·lides gafarró (Serinus serinus), verderol (Carduelis chloris), gabatxet (Carduelis carduelis), cadernera (carduelis carduelis), passerelll (Acanthis cannabina) a membres de societats d'ocells federades i de societats ornitològiques, durant un determinat nombre de dies hàbils per a cada província, que en conjunt no podrà excedir de seixanta i el període comprés entre el 5 de juliol i el 31 de desembre. Aquestes autoritzacions seran gratuïtes i nominals i s'hi especificarà el nombre d'exemplars que podran ser capturats, així com el de les arts permeses, llevat de les xarxes japoneses de muntatge vertical (xarxes invisibles).   
B) Caça de tords en parany: La caça de tord en parany des del 12 d'octubre fins al tercer diumenge de novembre, dia 16, sense limitació de dies de la setmana i a partir d'aquesta data fins al dia 6 de gener, els diumenges i festins, sota les condicions següents:   
a) Els paranys podran estar compostos per tres arbres sense limitació del nombre de llaços, o per més de tres arbres i fins a un màxim de quinze arbres, en aquest cas el nombre de llaços no podrà excedir de dues-centes.   
b) El nombre màxim de captures per parany i dia serà de cinc dotzenes de tords.   
c) Queda prohibit d'utilitzar aus rapaces per espantar els reclams.   
d) Podran autoritzar-se dins el camp tradicional de caça d'aus migratòries del gènere Tordus, aquelles pràctiques en què s'empren o articulen mitjans o instruments que la legislació de l'Estat permeta o no prohibesca.  
Article tercer  
Espècies perjudicials a l'agricultura: Les Direccions Territorials de la Conselleria d'Agricultura i Pesca podran autoritzar durant l'època de veda el control per mitjans més idonis d'aquelles espècies de la fauna silvestre, la concentració o abundància de les quals les faça perjudicials per a l'agricultura, amb les comprovacions prèvies necessàries i amb les garanties que calguen per a la resta de les espècies.   
Article quart  
Gossos i gats assilvestrats: Quan la població de gossos i gats assilvestrats podrà ocasionar danys a les poblacions cinegètiques o constituir un perill per a les persones o per a la salut pública per la possibilitat de transmissió de malalties al ramat o a animals domèstics les Direccions Territorials de la Conselleria d'Agricultura i Pesca podran expedir-no el permís escaient per a la caça a petició dels titulars als terrenys cinegètics d'aprofitament especial o a petició dels Alcaldes als terrenys d'aprofitament cinegètic comú. Aquest permís tindrà un període de validesa no-superior a tres mesos, i podrà ser renovat successivament pels mateixos períodes de temps si les circumstàncies així ho aconsellaven.   
Article cinqué  
Reglamentacions especials: Als terrenys sotmesos a règim cinegètic especial que estiguen acollits a la modalitat prevista en l'article 25.2 del Reglament de Caça, les disposicions d'aquesta Ordre seran aplicables en tant que no s'oposen a les que figuren en les Reglamentacions específiques aprovades.   
Article sisé  
Plans cinegètics: Els titulars dels vedats privats de caça podran:   
a) modificar els dies de la setmana hàbils de caça establerts en aquesta Ordre per a les diferents espècies cinegètiques.   
b) Avançar la caça del conill amb gossos i sense armes al primer diumenge d'agost a canvi de no obrir la caça en la mitja veda.   
c) Caçar en la mitja veda la guatla amb escopeta i auxiliats de gossos; sempre que aquestes mesures siguen proposades en un pla de conservació i aprofitament cinegètic aprovat com cal per la Direcció Territorial de la Conselleria d'Agricultura i Pesca corresponent.   
Article seté  
Protecció a la caça:   
a) Queda prohibit de caçar aus aquàtiques des d'embarcacions a motor.   
b) Queda prohibit d'utilizar xarxes japoneses (xarxes invisibles) per a la captura de tot tipus d'aus amb finalitats distintes a les d'anellar, en aquest cas exceptuat serà necessari que la persona que les utilitzarà tinga l'autorització corresponent de captura amb finalitats científiques.   
c) Queda prohibit de caçar amb armes d'aire comprimit i rifles calibre 22 de percussió anular. Així mateix és prohibida la utilització de projectils el pes dels quals siga igual o superior a 2'5 grams.   
d) Queda prohibit de tenir i emprar, mentre s'estiga practicant l'exercici de la caça, de reclams de cintes magnetofòniques enregistrades amb sons d'animals, llevat dels casos d'autorització especial.   
e) Queda prohibit als pastors de caçar quan van amb el ramat i de dur amb aquest gossos de races típiques de caça.   
f) Queda prohibit de caçar en tot temps les femelles de cérvol, daina, cabra salvatge i mufló; les seues cries en les dues primeres edats; i les femelles de porc senglar seguida de cries.   
g) Les úniques excepcions aplicables a aquestes prohibicions seran les acordades en les reglamentacions especials a què es refereix l'article 25.2 del Reglament de Caça.   
h) Per a la caça mayor, queda probibit d'usar, a més de les armes i municions relacionades en el paràgraf c), la utilització de cartutxos de perdigons. Amb aquest efecte hom entendrà per perdigons, aquells projectils el pes dels quals siga inferior a 2'5 grams.   
i) Queda prohibit de caçar totes les espècies de caça major, exceptuant-ne el porc senglar, als terrenys cinegètics d'aprofitament comú i als vedats privats de caça menor.   
Article vuité  
Espècies protegides: Per trobar-se amenaçades o en perill d'extinció, per no ser interessants des del punt de vista de l'aprofitament cinegètic o per estar considerades com a beneficioses per al camp, queda prohibit de caçar les espècies que figuren en l'annex del Reial Decret 3.181/1980 de 30 de desembre (BOE de 6 de març de 1981).   
Article nové  
Ensinistrament de gossos de caça: Las Direccions Territorials de la Conselleria d'Agricultura i Pesca podran autoritzar zones per a l'ensinistrament de gossos amb armes i peces de caça procedents de granges en terrenys d'aprofitament cinegètic especial, la superfície dels quals no podrà excedir de 20 Ha. Aquestes zones hauran de ser senyalitzades com cal a ambdós costats d'una franja perimetral de seguretat de 200 m d'amplària. El termini de validesa d'aquestes autoritzacions no podrà excedir de cinc anys.   
Article deu  
Competicions internacionals de gossos de mostra: Hom faculta la Direcció General de Producció Agrària de la Conselleria d'Agricultura i Pesca per autoritzar a terrenys sotmesos a règim cinegètic especial, amb la conformitat prèvia dels titulars d'aquestes i l'informe de les Direccions Territorial, l'ensinistrament de gossos de mostra amb espècies de caça indígenes i sense armes de foc, en època de veda per a la caça menor, sempre que serà necessari d'efectuar en dita època la selecció d'aquells exemplars que hauran d'intervenir en possibles competicions internacionals.   
Article onze  
Concursos i competicions de caça i tir: Els concursos de caça i de tir en què intervenguen peces vives de caça hauran de ser autoritzats per la Direcció Territorial de la Conselleria d'Agricultura i Pesca.   
Article dotze  
Mesures circumstancials: Per tal de prevenir els danys que poguessen ocasionar-se a la riquesa cinegètica d'una comarca o província determinada quant a circumstàncies climàtiques, biològiques o qualsevol altra d'extremadament desfavorable per a la conservació de les espècies, hom faculta la Direcció General de la Producció Agrària de la Conselleria d'Agricultura i Pesca per modificar el període hàbil de caça d'alguna de les espècies o de totes. Aquesta mesura protectora podrà ser aplicada tant als terrenys cinegètics d'aprofitament comú com als sotmesos a règim cinegètic especial.   
Article tretze. Limitacions i exepcions cinegètiques de caràcter provincial.   
Alacant.  
a) Queda prohibit de caçar durant la temporada de la mitja veda als termes municipals de Torrevella, Guardamar del Segura, Santa Pola i terrenys situats al sud de la carretera nacional 340 (Alacant-Múrcia), compresos dins els termes municipals d'Elx i Crevillent, així com als terrenys compresos dins el terme municipal de Pego i situats a l'est de la carretera comarcal 3.318 d'Oliva a Pego i de la carretera comarcal 3.311 de Pego al Verger.   
b) Queda prohibit de caçar a la Laguna de la Mata i saladars circumdants, situada als termes municipals de Torrevella i Guardamar del Segura.   
Castelló  
a) A l'oest de la carretera nacional 340 la caça de mitja veda podrà ser practicada als terrenys d'aprofitament cinegètic especial i està prohibida als terrenys d'aprofitament cinegètic comú.   
b) Queda prohibit de caçar a la desembocadura del riu Millars, des del pont de Borriana fins a la desembocadura, excepte el tir de coloms i guatla autoritzats com cal.   
c) Queda prohibida la caça a l'arxipèlag dels Columbrets.   
València  
Queda prohibit de caçar durant el període i els dies de veda per a les aus aquàtiques a la zona de la costa compresa a l'est de les carreteres nacionals 340 (Barcelona-València) i 332 (València-Alacant), des de l'entrada d'aquesta a la província fins a Oliva; i carretera comarcal 3.318 (Oliva-Pego) fins al límit de la província; zones especialment atractives per a aus aquàtiques.   
Article catorze  
Recomanacions: Hom recomana a totes les autoritats que estimulen l'interés dels Agents a les seues ordres per a la més exacta vigilància i compliment de tot allò que es preceptua en aquesta Ordre.   
Article quinze  
Infraccions: La caça de qualsevol espècie fora del període hàbil assenyalat en la present ordre, serà considerada com el fet de caçar en època de veda, infracció administrativa greu especificada en l'article 48.1.18 del Reglament de Caça.   
DISPOSICIO TRANSITORIA  
Por motius sanitaris, les peces de caça migratòria podran ser intervengudes per les Direccions Territorials de la Conselleria d'Agricultura i Pesca, per a les anàlisis corresponents.   
DISPOSICIONS FINALS   
Primera   
Hom faculta la Direcció General de la Producció Agrària de la Conselleria d'Agricultura i Pesca, per dictar quantes Resolucions siguen necessaris en el desplegament d'aquesta Ordre   
Segona  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 15 de juny de 1986.   
El Conseller d'Agricultura i Pesca,  
LLUIS FONT DE MORA I MONTESINOS